MAƐTUB Lwennas, yekcem ɣer uɣarbaz deg useggas n 1961, ur yesɛi ara ula d 6 n yiseggasen di leɛmer-is, iḥemmel a d-imeslay aṭas, ɣef waya yesɛa ugur ɣer iselmaden-is, maca ḥemlen-t ɣef iḍrisen i d-ixeddem, d alemmas di leqraya ur izad, ur ixuṣ, meɛna ɣur-s netta aɣerbaz d lḥebs ur d as-yefki ara tilelli-nni i ɣef yettnadi, xas akken ur yestehza ara degs,yessaweḍ yekcem ɣer tsennawit n Burǧ Mnayel, yeffeɣ-d mebla lebɣi-s sseba mi tella tmeɣra n taggara n useggas 1973. Yuli unazur yecna s taɛrabt syen i kemmel s teqbaylit, imḍebren n tsennawit ugin-as bɣan ad iḥbes, syen yennuɣ yid-sen, ɣef waya ḥekman-as di 1974 isɛedda aggur n lḥebs.